Document ID: 31985R1298

ΚΑΝΟΝΙΣΜΟΣ (ΕΟΚ) αριθ. 1298/85 ΤΟΥ ΣΥΜΒΟΥΛΙΟΥ της 23ης Μαΐου 1985 για την τροποποίηση του κανονισμού (ΕΟΚ) αριθ. 804/68 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
(1) ΕΕ αριθ. C 94 της 15.4.1985.
Εκτιμώντας:
ότι, λαμβάνοντας υπόψη την αποκτηθείσα πείρα, πρέπει να προσαρμοστεί το κοινοτικό απόθεμα που καθορίστηκε για την πρώτη περίοδο εφαρμογής του καθεστώτος
ότι το ποσό της συμπληρωματικής εισφοράς που προβλέπει το άρθρο 5γ του κανονισμού (ΕΟΚ) αριθ. 804/68 (2), όπως τροποποιήθηκε τελευταία με τον κανονισμό (ΕΟΚ) αριθ. 591/85 (3), διατίθεται στη χρηματοδότηση των κοινοτικών δαπανών στον τομέα του γάλακτος ότι, ωστόσο, σε ορισμένες περιπτώσεις, μπορεί να δικαιολογείται παρέκκλιση από την αρχή αυτή, προκειμένου να επιτραπεί, με ορισμένες προϋποθέσεις, η χρηματοδότηση ειδικών εθνικών μέτρων στον τομέα αυτό
(2) ΕΕ αριθ. L 148 της 28.6.1968, σ. 13.
(3) ΕΕ αριθ. L 68 της 8.3.1985, σ. 5.
ότι, προκειμένου να ληφθούν υπόψη τα αντικειμενικά στατιστικά στοιχεία και η διαρθρωτική εξέλιξη των παραδόσεων και των άμεσων πωλήσεων γάλακτος και γαλακτοκομικών προϊόντων στα διάφορα κράτη μέλη, είναι σκόπιμο να προβλεφθεί διαδικασία που να επιτρέπει την προσαρμογή των ποσοτήτων που ορίζονται για καθεμία από αυτές τις μορφές εμπορίας ότι, επιπλέον, οι προσαρμογές δεν πρέπει να έχουν ως αποτέλεσμα την υπέρβαση του ύψους αυτών των ποσοτήτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Το άρθρο 5γ του κανονισμού (ΕΟΚ) αριθ. 804/68 τροποποιείται ως εξής:
1. στην παράγραφο 4 δεύτερο εδάφιο, το ποσό των «335 000» τόνων αντικαθίσταται από το ποσό των «393 000» τόνων.
2. στην παράγραφο 5, προστίθεται το ακόλουθο εδάφιο:
«Το Συμβούλιο, σύμφωνα με τη διαδικασία που αναφέρει η παράγραφος 6, μπορεί να αποφασίσει ότι το ποσό των εισφορών διατίθεται, με ορισμένες προϋποθέσεις, στη χρηματοδότηση εθνικών μέτρων ενίσχυσης για την οριστική παύση της γαλακτοκομικής παραγωγής.»,
3. στην παράγραφο 7, προστίθενται τα ακόλουθα εφάφια:
«Σύμφωνα με την ίδια διαδικασία, οι ποσότητες που δηλώνονται στην παράγραφο 3 δεύτερο και τρίτο εδάφιο, μπορούν να προσαρμόζονται με βάση τα αντικειμενικά και δεόντως δικαιολογημένα στατιστικά στοιχεία, προκειμένου να λαμβάνονται υπόψη οι διαρθρωτικές μεταβολές που επηρεάζουν, αφενός, τις παραδόσεις στους αγοραστές και, αφετέρου, τις άμεσες πωλήσεις στην κατανάλωση.
Οι προσαρμογές αυτές δεν είναι δυνατόν να επιφέρουν, για κάθε συγκεκριμένο κράτος μέλος, αύξηση του ύψους της εγγυημένης συνολικής ποσότητας που αναφέρει η παράγραφος 3 και της συνολικής ποσότητας που ορίζεται για τις άμεσες πωλήσεις.».
ρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαΐου 1985.

Labels: 17
6